Diari Oficial de la Generalitat Valenciana


Sumari del DOGV 9515, del 19-01-2023 (2023/356)

RESOLUCIÓ de 30 de desembre de 2022, del president de Turisme Comunitat Valenciana, per la qual s'aprova la relació de llocs de treball del personal laboral al servei de Turisme Comunitat Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9515

Data del DOGV
:   19-01-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/356


Data del document
:   30-12-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * personal
    * concurs administratiu

RESOLUCIÓ de 30 de desembre de 2022, del president de Turisme Comunitat Valenciana, per la qual s'aprova la relació de llocs de treball del personal laboral al servei de Turisme Comunitat Valenciana. [2023/356]  
El II Conveni col·lectiu per al personal laboral al servei de l'Administració autonòmica, publicat en el Diari Oficial de la Generalitat Valenciana número 2.527, de data 12 de juny de 1995, i al qual es troba adherit íntegrament Turisme Comunitat Valenciana, configura les relacions de llocs de treball com un instrument tècnic per a l'estructuració de l'organització i l'ordenació i la gestió del personal, d'acord amb les necessitats de cada centre o dependència, i en el qual es precisen els requisits per a l'acompliment dels llocs de treball.  
  
Tot això amb respecte ple al que s'estableix en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, que en l'article 74 indica que les administracions públiques estructuraran la seua organització a través de les relacions de lloc de treball, i en la Llei 4/2021, de 16 d'abril, de la Generalitat, de la funció pública valenciana que en els articles 47 i 48 fa referència al concepte i contingut de les relacions de llocs de treball.  
  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat als quals fa referència aquesta norma publicaran, anualment, en el Diari Oficial de la Generalitat Valenciana una relació dels llocs de treball o plantilles.  
Una vegada publicada l'última relació de llocs de treball de l'entitat mitjançant la Resolució d'11 de maig de 2018, del president de l'Agència Valenciana del Turisme (en l'actualitat Turisme Comunitat Valenciana), per la qual s'aprova la relació de llocs de treball del personal laboral al servei de l'Agència Valenciana del Turisme ((DOGV 8298, de data 18.05.2018), es fa necessària, d'acord amb la normativa vigent, la publicació de la relació de llocs actualitzada.  
La relació de llocs de treball inclou, tal com exigeix l'article 7, punt 6, del II Conveni col·lectiu, abans esmentat, la denominació de cada lloc i les característiques essencials, les retribucions complementàries que els corresponguen, els requisits exigits per a l'acompliment i els mèrits preferents.  
En compliment el que es disposa en el II Conveni col·lectiu, que estableix que les relacions de llocs de treball han de ser objecte de negociació prèvia amb els sindicats, Turisme Comunitat Valenciana ha negociat aquesta relació de llocs de treball amb la representació del personal de l'entitat.  
Igualment, la relació de llocs de treball de Turisme Comunitat Valenciana ha sigut objecte d'informes de la Direcció General del Sector Públic, Model Econòmic i Patrimoni de la Generalitat Valenciana, en data 29 d'agost de 2022, i de la Direcció General de Pressupostos, en data 27 de desembre de 2022, en què aquesta mateixa direcció general autoritza una massa salarial corresponent als 219 llocs de personal laboral de l'entitat per a, en compliment del que s'estableix en els articles 34 i següents de la Llei 8/2021, de 30 de desembre, de pressupostos de la Generalitat per a l'exercici 2022.  
Per tot el que es disposa, en virtut de les competències atorgades per l'article 31.3, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística resolc:  
  
Primer  
Aprovar la relació de llocs de treball que figura en l'annex d'aquesta resolució i que correspon a Turisme Comunitat Valenciana.  
  
Segon  
Ordenar-ne la publicació en el Diari Oficial de la Generalitat Valenciana.  
  
Tercer  
Aquesta resolució tindrà efectivitat des del mateix dia de la seua data.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant l'òrgan jurisdiccional competent de l'ordre contenciós administratiu, dins del termini de dos mesos comptadors des de l'endemà de la publicació i, potestativament, podrà interposar-se un recurs de reposició davant el president de l'Agència Valenciana del Turisme, en el termini d'un mes, comptadors des de l'endemà de la publicació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de desembre 2022.- El president de Turisme Comunitat Valenciana: Francesc Colomer Sánchez.